Петер Шворц

Петер Шворц,  Peter Švorc, *31. януар 1957, Липтовскый Микулаш — словацкый историк, универзитный професор.Martin HajdukPaul Robert Magocsi

 Штудии 
Абсолвовав основну девятьрочну школу в Штрбѣ (1963–1972), гимназию гуманитарного профила в Попрадѣ (1972–1976) и высокошколскы штудии на Филозофичной факултѣ Универзиты Павла Йозефа Шафарика (FF UPJŠ, 1976–1981). В року 1981 там зыскав академичну титулу PhDr., а в року 1990 на Филозофичной факултѣ  Универзиты Коменского в Братиславѣ научный ступень кандидата историчных наук.

 Педагогична и научна чинность 
В року 1998 ся габилитовав на доцента Филозофичной факулты в Пряшовѣ, а в року 2004 достав диплому професора истории. Од року 1981 працовав во Выходнословацком Музею в Кошицях яко фахман на найновшу историю ай историю земледѣлства. Од року 1983 працуе на катедрѣ истории FF UPJŠ яко асистент, ведучый семинарох, а пак и преподаватель.

Петер Шворц шпециализовав ся на истории первой половкы XX. стороча з найвекшов позорностьов на выходну Словакию и Подкарпатску Русь и преподавать курз истории тых регионох на Пряшовской универзитѣ Павла Йозефа Шафарика. Автор векшого числа робот, дотычных Подкарпатской Руси и Выходной Словакии, зокрема глубоко перештудовав проблем дефиниции етнолингвистичной и политичной границѣ меджи Словаками и Русинами. Его роботы суть основаны на широком хоснованю архивных материалох и характерны незавзятым поглядом на русинску народность, а в значной мѣрѣ приспѣли ку информованю словацкой сполочности о историчном краю на выходѣ од ей границь.

 Монографии, дотычны  Русинох 
 ŠVORC, Peter, 1996. Stručné dejiny Podkarpatskej Rusi. II. 1918–1946. Metodické centrum: Prešov. 72 strán.
 ŠVORC, Peter, 1996. Zakliata krajina. Podkarpatská Rus 1918–1946. Prešov: Universum. 127 strán.
 ŠVORC, Peter, 2003. Krajinská hranica medzi Slovenskom a Podkarpatskou Rusou v medzivojnovom období (1919–1939). Prešov: Universum. 424 strán.
 ŠVORC, Peter, 2007. Zakletá zem. Podkarpatská Rus 1918–1946. Praha: Nakladatelství Lidové noviny. 318 strán.
 ŠVORC, Peter, 2018. Od pluhu do senátorského kresla. Jurko Lažo a jeho doba (1867–1929). Prešov: Universum-EU, s.r.o. 271 strán.

 Жерела и одказы 



 Референции 

Category:Історіци
Катеґорія:Русиньскы історіци